

 **ΕΛΛΗΝΙΚΗ ΔΗΜΟΚΡΑΤΙΑ**

 **ΔΗΜΟΣ ΦΥΛΗΣ**

**ΔΙΕΥΘΥΝΣΗ : ΔΙΟΙΚΗΤΙΚΩΝ ΥΠΗΡΕΣΙΩΝ Άνω Λιόσια 26-3-2025**

**Ταχ. Διεύθυνση: Πλατεία Ηρώων-Άνω Λιόσια Αρ. Πρωτ: 11708**

**Πληροφορίες : κ. Κοντούλα Ευθυμία**

**Τηλ: : 213 2042745-703**

**E-mail : diok\_yp@fyli.gr**

 **ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΣΜΕ 1/2025**

 **ΓΙΑ ΤΗ ΣΥΝΑΨΗ 6 ΣΥΜΒΑΣΕΩΝ ΜΙΣΘΩΣΗΣ ΕΡΓΟΥ ΚΑΤΑ ΤΟ ΑΡΘΡΟ 6, Ν.2527/1997**

 **ΓΙΑ ΤΗΝ ΥΛΟΠΟΙΗΣΗ TOY ΕΥΡΩΠΑΪΚΟΥ ΠΡΟΓΡΑΜΜΑΤΟΣ**

 ***«Near Zero Energy Schools in the Municipality of Fyli (Σχολεία Σχεδόν Μηδενικής Κατανάλωσης Ενέργειας)* –«*FYLI\_NZES»***

 **Ο ΔΗΜΟΣ ΦΥΛΗΣ**

**Έχοντας υπόψη:**

1. Τις διατάξεις της παρ. 4 του άρθρου 30 του Ν.4314/2014 ΦΕΚ 265/τ. Α’/23 12 2014), «Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014 2020, Β) Ενσωμάτωση της Οδηγίας 2012/17 του Ευρωπαϊκού Κοινοβουλίου και του Συμβουλίου της 13ης Ιουνίου 2012 (ΕΕ L 156/16.6.2012) στο ελληνικό δίκαιο, τροποποίηση του ν. 3419/2005 (Α 297) και άλλες διατάξεις» όπως έχουν τροποποιηθεί και ισχύουν.

2. Τις διατάξεις του Ν.4270/2014 (ΦΕΚ 143/τ. Α’/28 06 2014), «Αρχές δημοσιονομικής διαχείρισης και εποπτείας (ενσωμάτωση της οδηγίας 2011/85/ΕΕ) δημόσιο λογιστικό και άλλες διατάξεις» όπως έχουν τροποποιηθεί και ισχύουν.

3. Τις διατάξεις του άρθρου 6 του Ν.2527/1997 (ΦΕΚ 206/τ. Α’/08 10 1997) «Τροποποίηση καιmσυμπλήρωση διατάξεων του Ν. 2190/1994 και άλλες διατάξεις», όπως έχουν τροποποιηθεί και ισχύουν.

4. Τις διατάξεις του Ν.3852/2010 “Νέα Αρχιτεκτονική της Διοίκησης της Αυτοδιοίκησης και της Αποκεντρωμένης Διοίκησης - Πρόγραμμα Καλλικράτης” και του Ν.4555/2018 “Πρόγραμμα Κλεισθένης”.

5. Την πρόσκληση LIFE-2023-CET της Ευρωπαϊκής Επιτροπής στο πλαίσιο του προγράμματος

 «LIFE Project Grants».

6. Την πρόταση του Δήμου Φυλής και του εταίρου στο πρόγραμμα με αριθμό 101167022 με τίτλο: **«Σχολεία σχεδόν μηδενικής κατανάλωσης ενέργειας στον Δήμο Φυλής» (Near Zero Energy Schools in the Municipality of Fyli) Ακρωνύμιο: LIFE23-CET-FYLI\_NZES, Topic LIFE-2023-CET- PDA, Type of action: LIFE Project Grants.**

7. Το από 14-03-2024 μήνυμα ηλεκτρονικού ταχυδρομείου σχετικά με την ενημέρωση για την επιτυχή αξιολόγηση της πρότασης FYLI\_NZES με αναφορά στον ιστότοπο της

Ευρωπαϊκής Επιτροπής προς τον εκπρόσωπο του εταιρικού σχήματος (Δήμος Φυλής) με το

οποίο γίνεται ενημέρωση για την επιτυχή έκβαση της πρότασης και καλείται το εταιρικό Σχήμα να ξεκινήσει τη διαδικασία επιχορήγησης

8. Την από 25/06/2024 Σύμβαση Χρηματοδότησης (Grant Agreement Number 101167022) μεταξύ του Εκτελεστικού Οργανισμού για το Κλίμα τις Υποδομές και το Περιβάλλον (European Climate Infrastructure and Environment Executive Agency -CINEA) και του εταιρικού σχήματος FYLI\_NZES (σύνολο: 2 εταίροι), στο οποίο επικεφαλής τελεί ο Δήμος Φυλής, σύμφωνα με την οποία ο Δήμος Φυλής δύναται να συνάψει συμβάσεις εξωτερικών συνεργατών για την υποστήριξη του έργου.

9. Το από 1/7/2024 Εγκεκριμένο Συμφωνητικό Εταιρικής Συνεργασίας (Σ.Ε.Σ)- (Consortium

Agreement) του έργου.

10. Τη με αρ. 108/2024 (ΑΔΑ ΡΨΛΖΩΗΤ-ΔΛΑ) Απόφαση Δημοτικού Συμβουλίου περί έγκρισης της συμμετοχής του Δήμου Φυλής στο Ευρωπαϊκό Πρόγραμμα FYLI\_NZES, και εξουσιοδότηση του Δημάρχου για την υπογραφή της σχετικής Σύμβασης.

11. Το γεγονός ότι η Σύμβαση Επιχορήγησης (Grant Agreement NUMBER 101167022) προβλέπει τη σύναψη σύμβασης μίσθωσης έργου με εξωτερικούς συνεργάτες οι οποίοι θα αναλάβουν την κάλυψη μέρους των υποχρεώσεων του Δήμου Φυλής, ως εταίρου στο εν λόγω έργο.

12. Το γεγονός ότι δεν απαιτείται έγκριση της ΠΥΣ 33/2006, όπως ισχύει, για προσωπικό που προσλαμβάνεται στο πλαίσιο προγραμμάτων του ΕΣΠΑ, του ΕΟΧ ή στο πλαίσιο άλλων διεθνών προγραμμάτων με συμβάσεις εργασίας ιδιωτικού δικαίου ορισμένου χρόνου ή με ωριαία απασχόληση καθώς και με συμβάσεις μίσθωσης έργου συμπεριλαμβανόμενων των παρατάσεων και ανανεώσεων των ανωτέρω συμβάσεων.

13. Τις διατάξεις του Αστικού Κώδικα περί συμβάσεως έργου (άρθρο 681 επ.).

14. Τις διατάξεις του Οργανισμού Εσωτερικής Υπηρεσίας του Δήμου Φυλής (ΦΕΚ Β’ 3161/30- 12-2011 & ΦΕΚ Β’ 6231/12-11-24) .

15. Το γεγονός ότι ο Δήμος μας δεν διαθέτει το απαιτούμενο εξειδικευμένο επιστημονικό προσωπικό για να καλύψει επαρκώς τις ανάγκες υλοποίησης του έργου. Οι εργασίες που ανατίθενται στο πλαίσιο της παρούσας σύμβασης έργου δεν περιλαμβάνονται στα συνήθη καθήκοντα των υπαλλήλων του Δήμου Αμαρουσίου και δεν καλύπτονται πάγιες και διαρκείς ανάγκες του Δήμου.

16. Την 4η αναμόρφωση προϋπολογισμού Δήμου Φυλής οικονομικού έτους 2024 (ΑΔΑ:6Ω8ΦΩΗΤ-ΩΚΣ και την σε αυτόν εγγεγραμμένη πίστωση οικονομικού έτους 2024 στον Κ.Α.1323.10011 - Χρηματοδότηση Ευρωπαϊκού προγράμματος στα πλαίσια του FYLI\_NZES “ Near Zero Energy Schools” στο πλαίσιο του Προγράμματος LIFE της Ευρωπαϊκής Επιτροπής.

17. Τις υποχρεώσεις του Δήμου Φυλής που απορρέουν στο πλαίσιο υλοποίησης του

ανωτέρω έργου.

18. Την υπ’ αριθμ. 173/2025 σε Ορθή Επανάληψη Απόφαση Δημοτικής Επιτροπής του Δήμου Φυλής, περί έγκρισης διενέργειας της διαδικασίας προσλήψεων με σύμβαση μίσθωσης έργου, στο πλαίσιο του έργου FYLI\_NZES.

 **ΑΠΕΥΘΥΝΕΙ ΠΡΟΣΚΛΗΣΗ**

**εκδήλωσης ενδιαφέροντος** για τη σύναψη σύμβασης μίσθωσης έργου **με έξι (6) άτομα**, σύμφωνα με τις ισχύουσες διατάξεις του άρθρου 6 του Ν.2527/1997, στο πλαίσιο υλοποίησης του Ευρωπαϊκού προγράμματος ***«Near Zero Energy Schools in the Municipality of Fyli (Σχολεία Σχεδόν Μηδενικής Κατανάλωσης Ενέργειας)* –«*FYLI\_NZES»***

Συγκεκριμένα θα πραγματοποιηθεί σύναψη σύμβασης μίσθωσης έργου με εξωτερικούς συνεργάτες – ειδικούς επιστήμονες, οι οποίοι θα συνδράμουν το Δήμο Φυλής με διαρκή απασχόληση και φυσική τους παρουσία στο Δήμο και θα αναλάβουν τη διαχείριση του ανωτέρω έργου και των υποχρεώσεων του Δήμου Φυλής ως εταίρου, ως ακολούθως:

 **ΣΥΜΒΑΣΕΙΣ ΕΡΓΟΥ**

|  |  |
| --- | --- |
| ΠΕ ΔΗΜΟΣΙΑ ΔΙΟΙΚΗΣΗ (1)  | **ΣΥΝΤΟΝΙΣΤΗΣ/ΤΡΙΑ ΕΡΓΟΥ** |
| 1. ΠΕ ΔΙΟΙΚΗΤΙΚΟΥ ΟΙΚΟΝ/ΚΟΥ
 |  |
| **Το αντικείμενο της απασχόλησης αφορά** στην υλοποίηση των πακέτων εργασίας (Work Package – WP) WP1, WP2, WP3, WP4, WP5 και WP6 του έργου, όπως αυτά ορίζονται από τη Σύμβαση Χρηματοδότησης του έργου (Grant Agreement). Συγκεκριμένα, η συμβαλλόμενη θα έχει την ηγεσία στην υλοποίηση του WP1 και των ακόλουθων υπό αυτό Δράσεων (Tasks) καθώς και στην ανάπτυξη των σχετικών παραδοτέων κάθε δράσης, όπως αυτά ορίζονται από τη Σύμβαση Χρηματοδότησης του έργου (Grant Agreement):* Coordination (Task 1.1)
* Quality Assurance and Risk Management (Task 1.3)
* Monitoring and Evaluation (Task 1.5).

Επίσης θα συμμετέχει στην υλοποίηση δράσεων (Tasks) στο πλαίσιο των προαναφερθέντων Πακέτων Εργασίας, σύμφωνα με τις ανάγκες υλοποίησης του έργου, και στην ανάπτυξη των σχετικών παραδοτέων, όπως αυτά ορίζονται από τη Σύμβαση Χρηματοδότησης του έργου (Grant Agreement). |
| ΠΕ ΟΙΚΟΝΟΜΙΚΩΝ (1)  | **ΣΥΝΤΟΝΙΣΤΗΣ/ΣΤΡΙΑ ΟΙΚΟΝΟΜΙΚΩΝ** |
| 1. ΠΕ ΔΙΟΙΚΗΤΙΚΟΥ ΟΙΚΟΝ/ΚΟΥ
 |  |
| **Το αντικείμενο της απασχόλησης αφορά** στην υλοποίηση των πακέτων εργασίας (Work Package – WP) WP1, WP2, WP3, WP4, WP5 και WP6 του έργου, όπως αυτά ορίζονται από τη Σύμβαση Χρηματοδότησης του έργου (Grant Agreement). Συγκεκριμένα, η συμβαλλόμενη θα έχει την ηγεσία στην υλοποίηση της Δράσης (Task) 1.2 “Administrative and Financial Management” του WP1 και στην ανάπτυξη του σχετικού παραδοτέου.Επίσης θα συμμετέχει στην υλοποίηση δράσεων (Tasks) στο πλαίσιο των προαναφερθέντων Πακέτων Εργασίας, σύμφωνα με τις ανάγκες υλοποίησης του έργου, και στην ανάπτυξη των σχετικών παραδοτέων, όπως αυτά ορίζονται από τη Σύμβαση Χρηματοδότησης του έργου (Grant Agreement). |
| 1. ΠΕ ΕΠΙΚΟΙΝΩΝΙΑΣ (1)
 | **ΣΥΝΕΡΓΑΤΗΣ/ΔΑ ΕΠΙΚΟΙΝΩΝΙΑΣ** |
| **Το αντικείμενο της απασχόλησης αφορά** στην υλοποίηση των πακέτων εργασίας (Work Package – WP) WP1, WP2, WP3, WP4, WP5 και WP6 του έργου, όπως αυτά ορίζονται από τη Σύμβαση Χρηματοδότησης του έργου (Grant Agreement). Συγκεκριμένα, η συμβαλλόμενη θα έχει την ηγεσία:* Στην υλοποίηση της Δράσης (Task) 6.4 “Organisation of Project Events” του WP6 και στην ανάπτυξη του σχετικού παραδοτέου.
* Στην υλοποίηση της Δράσης (Task) 3.3 “Consultation with Stakeholders – Finalisation of the Business Plan and Financial Model” του WP3 και στην ανάπτυξη του σχετικού παραδοτέου, όπως ορίζεται από τη Σύμβαση Χρηματοδότησης του έργου (Grant Agreement).

Επίσης θα συμμετέχει στην υλοποίηση δράσεων (Tasks) στο πλαίσιο των προαναφερθέντων Πακέτων Εργασίας, σύμφωνα με τις ανάγκες υλοποίησης του έργου, και στην ανάπτυξη των σχετικών παραδοτέων, όπως αυτά ορίζονται από τη Σύμβαση Χρηματοδότησης του έργου (Grant Agreement). |
| 1. ΤΕ ΜΗΧΑΝΟΛΟΓΟΣ ΜΗΧΑΝΙΚΟΣ (1)
 | **ΤΕΧΝΙΚΟΣ ΒΟΗΘΟΣ** |
| **Το αντικείμενο της απασχόλησης αφορά** στην υλοποίηση των πακέτων εργασίας (Work Package – WP) WP1, WP2, WP3, WP4, WP5 και WP6 του έργου, όπως αυτά ορίζονται από τη Σύμβαση Χρηματοδότησης του έργου (Grant Agreement). Συγκεκριμένα, ο συμβαλλόμενος θα συμβάλλει στην υλοποίηση δράσεων στο πλαίσιο των προαναφερθέντων Πακέτων Εργασίας, σύμφωνα με τις ανάγκες υλοποίησης του έργου, και στην ανάπτυξη των σχετικών παραδοτέων, όπως αυτά ορίζονται από τη Σύμβαση Χρηματοδότησης του έργου (Grant Agreement). |
| 1. ΠΕ ΑΡΧΙΤΕΚΤΩΝ ΜΗΧΑΝΙΚΟΣ (1)
 | **ΤΕΧΝΙΚΟΣ ΣΥΝΤΟΝΙΣΤΗΣ/ΣΤΡΙΑ** |
| **Το αντικείμενο της απασχόλησης αφορά** στην υλοποίηση των πακέτων εργασίας (Work Package – WP) WP1, WP2, WP3, WP4, WP5 και WP6 του έργου, όπως αυτά ορίζονται από τη Σύμβαση Χρηματοδότησης του έργου (Grant Agreement). Συγκεκριμένα, ο συμβαλλόμενος θα έχει την ηγεσία:* Στην υλοποίηση του WP4 εν γένει, καθώς και της Δράσης (Task) 4.2 “Launch of the Tender for Works/Supplies – Evaluation – Contract Award”, και στην ανάπτυξη του σχετικού παραδοτέου,
* Στην υλοποίηση της Δράσης (Task) 2.4 “Implementation – Monitoring – Concluding of the Contract” του WP2 και στην ανάπτυξη του σχετικού παραδοτέου, όπως αυτό ορίζεται από τη Σύμβαση Χρηματοδότησης του έργου (Grant Agreement).

Επίσης θα συμμετέχει στην υλοποίηση δράσεων (Tasks) στο πλαίσιο των προαναφερθέντων Πακέτων Εργασίας, σύμφωνα με τις ανάγκες υλοποίησης του έργου, και στην ανάπτυξη των σχετικών παραδοτέων, όπως αυτά ορίζονται από τη Σύμβαση Χρηματοδότησης του έργου (Grant Agreement). |
| 1. ΗΛΕΚΤΡΟΛΟΓΟΣ ΜΗΧΑΝΙΚΟΣ (1)
 | **ΤΕΧΝΙΚΟΣ ΣΥΝΕΡΓΑΤΗΣ** |
| **Το αντικείμενο της απασχόλησης αφορά** στην υλοποίηση των πακέτων εργασίας (Work Package – WP) WP1, WP2, WP3, WP4, WP5 και WP6 του έργου, όπως αυτά ορίζονται από τη Σύμβαση Χρηματοδότησης του έργου (Grant Agreement). Συγκεκριμένα, ο συμβαλλόμενος θα έχει την ηγεσία στην υλοποίηση της Δράσης (Task) 5.1 “Sustainability Strategy and Action Plan” του WP5 και της ανάπτυξης του σχετικού παραδοτέου. Επίσης θα συμμετέχει στην υλοποίηση δράσεων (Tasks) στο πλαίσιο των προαναφερθέντων Πακέτων Εργασίας, σύμφωνα με τις ανάγκες υλοποίησης του έργου, και στην ανάπτυξη των σχετικών παραδοτέων, όπως αυτά ορίζονται από τη Σύμβαση Χρηματοδότησης του έργου (Grant Agreement). |

**ΓΕΝΙΚΟΙ ΟΡΟΙ ΣΥΜΜΕΤΟΧΗΣ**

Οι ενδιαφερόμενοι θα πρέπει να έχουν, πέραν των απαιτούμενων προσόντων όπως αυτά ορίζονται ανωτέρω, τα ακόλουθα επί ποινή αποκλεισμού:

1. Να είναι Έλληνες πολίτες ή πολίτες των κρατών – μελών της Ευρωπαϊκής Ένωσης (Ε.Ε.). Για τους πολίτες των κρατών της Ε.Ε. απαιτείται άριστη γνώση της ελληνικής γλώσσας η οποία αποδεικνύεται από πιστοποιητικό αρμόδιας ελληνικής εκπαιδευτικής αρχής.

2. Να έχουν ηλικία από 18 έως 65 ετών

3. Να έχουν την υγεία και τη φυσική καταλληλότητα που απαιτείται για την εκτέλεση των καθηκόντων της θέσης που επιλέγουν.

4. Να μην έχουν κώλυμα υπογραφής σύμβασης μίσθωσης έργου, ούτε κατά το χρόνο λήξης της προθεσμίας υποβολής της αίτησης, ούτε κατά το χρόνο σύναψης της σύμβασης, ήτοι:

α) Να μην έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία, καταπίεση, απιστία περί την υπηρεσία, παράβαση καθήκοντος, καθ’ υποτροπή συκοφαντική δυσφήμηση, καθώς και για οποιοδήποτε έγκλημα κατά της γενετήσιας ελευθερίας ή έγκλημα οικονομικής εκμετάλλευσης της γενετήσιας ζωής.

β) Να μην είναι υπόδικοι που έχουν παραπεμφθεί με τελεσίδικο βούλευμα ή κατ’ άλλον νόμιμο τρόπο (αρ.43, ν.4139/2013) για κακούργημα ή για πλημμέλημα της περίπτωσης α, έστω και αν το αδίκημα αυτό έχει παραγραφεί.

γ) Να μην έχουν στερηθεί λόγω καταδίκης τα πολιτικά τους δικαιώματα και για όσο χρόνο

διαρκεί η στέρηση αυτή.

δ) Να μην τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δύο αυτές καταστάσεις.

ε) Να μην έχουν απολυθεί από θέση δημόσιας υπηρεσίας ή Ο.Τ.Α. ή άλλου Νομικού Προσώπου του δημόσιου τομέα, λόγω επιβολής της πειθαρχικής ποινής της οριστικής παύσεως ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα του εργαζομένου, αν δεν παρέλθει πενταετία από την απόλυση.

5. Οι άνδρες να έχουν εκπληρώσει τις στρατιωτικές τους υποχρεώσεις μέχρι την ημερομηνία υποβολής της αίτησης τους ή να έχουν απαλλαγεί νόμιμα από αυτές. Δεν απαιτείται εκπλήρωση των στρατιωτικών υποχρεώσεων για τους πολίτες κράτους της Ευρωπαϊκής Ενώσεως, για τους οποίους δεν προβλέπεται στη χώρα τους τέτοια υποχρέωση και έχουν πολιτογραφηθεί ως Έλληνες πολίτες.

6. Να κατέχουν τους απαιτούμενους τίτλους σπουδών μέχρι την ημερομηνία λήξης της προθεσμίας υποβολής των αιτήσεως εκδήλωσης ενδιαφέροντος, καθώς και τα απαιτούμενα πιστοποιητικά αναγνώρισης και ισοτιμίας τους στην περίπτωση που οι τίτλοι έχουν αποκτηθεί στην αλλοδαπή.

**ΥΠΟΒΟΛΗ ΑΙΤΗΣΗΣ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΚΑΙ ΔΙΚΑΙΟΛΟΓΗΤΙΚΩΝ**

Οι ενδιαφερόμενοι καλούνται να υποβάλουν «ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ», σύμφωνα με το επισυναπτόμενο στην παρούσα.

**Η «ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ» με συνημμένα σε αυτή όλα τα απαιτούμενα δικαιολογητικά, υποβάλλεται από τους ενδιαφερομένους, είτε αυτοπροσώπως, είτε με άλλο εξουσιοδοτημένο από αυτούς πρόσωπο, εφόσον η εξουσιοδότηση φέρει την υπογραφή τους θεωρημένη από δημόσια αρχή, είτε ταχυδρομικά με συστημένη επιστολή, είτε με υπηρεσία ταχυμεταφοράς (courier), στο Πρωτόκολλο του Δήμου Φυλής ( Πλατεία Ηρώων, Δημαρχείο Άνω Λιοσίων, Τ.Κ 13341, Άνω Λιόσια).**

Στην αίτηση θα αναγράφονται ευκρινώς τα στοιχεία του υποψηφίου, με την ένδειξη «Αίτηση για τη σύμβαση μίσθωσης έργου στο πλαίσιο υλοποίησης του Ευρωπαϊκού προγράμματος FYLI\_NZES»

**Χρόνος υποβολής των αιτήσεων είναι πέντε (5) ημέρες (υπολογίζονται ημερολογιακά) και** **αρχίζει από την επομένη της ανάρτησης της παρούσας πρόσκλησης στη «ΔΙΑΥΓΕΙΑ» και την** **ιστοσελίδα του Δήμου Φυλής (www.fyli.gr)**

Το εμπρόθεσμο των αιτήσεων κρίνεται με βάση την ημερομηνία που φέρει η αίτηση με συνημμένα τα δικαιολογητικά των υποψηφίων

**Οι υποψήφιοι επισυνάπτουν στην «ΑΙΤΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ»:**

πλήρη φάκελο δικαιολογητικών, ήτοι: α) Βιογραφικό σημείωμα, β) Φωτοτυπία 2 όψεων ταυτότητας, γ) Φωτοαντίγραφα των τίτλων σπουδών δ) Βεβαιώσεις Προϋπηρεσίας, ε) Απαραίτητα δικαιολογητικά με τα οποία αποδεικνύεται η γνώση ξένης γλώσσας και η γνώση χειρισμού Η/Υ στ) ό,τι άλλο κρίνουν οι υποψήφιοι ότι άπτεται των απαιτούμενων προσόντων και εκτιμούν ότι θα βοηθήσει στην επιλογή τους.

Οι μεταπτυχιακοί και διδακτορικοί τίτλοι σπουδών, όπως και ο βασικός τίτλος σπουδών, εφόσον αποκτήθηκαν στο εξωτερικό, θα πρέπει να συνοδεύονται από πιστοποιητικό αναγνώρισης του ΔΟΑΤΑΠ καθώς και αντιστοιχία της βαθμολογικής κλίμακας αυτού με τη βαθμολογική κλίμακα των ημεδαπών τίτλων.

Η επαγγελματική εμπειρία πιστοποιείται μέσω των παραστατικών του ταμείου στο οποίο ήταν ασφαλισμένος ο ενδιαφερόμενος, από τα παραστατικά προς την εφορία (εφόσον πρόκειται για ελεύθερο επαγγελματία), καθώς και από βεβαίωση από την υπηρεσία ή τον φορέα στον οποίο αυτός απασχολούνταν στο παρελθόν.

Η γνώση ξένης γλώσσας αποδεικνύεται με βάση το άρθρο 28 του Π.Δ. 50/2001 «Καθορισμός προσόντων διορισμού σε θέσεις φορέων του δημόσιου τομέα», όπως αυτό ισχύει (ΦΕΚ 39/Α').

Επισυνάπτεται επίσης υπεύθυνη δήλωση του ν. 1599/1986, (Επισυνάπτεται) στην οποία οι ενδιαφερόμενοι θα δηλώνουν:

- ότι δεν έχουν καταδικαστεί για κακούργημα και σε οποιαδήποτε ποινή για κλοπή, υπεξαίρεση (κοινή ή στην υπηρεσία), απάτη, εκβίαση, πλαστογραφία, απιστία δικηγόρου, δωροδοκία ή δωροληψία, καταπίεση, απιστία περί την υπηρεσία, παράβαση καθήκοντος, συκοφαντική δυσφήμηση καθ’ υποτροπή ή εγκλήματα της γενετήσιας ελευθερίας ή οικονομικής εκμετάλλευσης της γενετήσιας ζωής

-ότι δεν είναι υπόδικοι λόγω παραπομπής με τελεσίδικο βούλευμα ή κατ’ άλλον νόμιμο τρόπο (αρ. 43, ν.4139/2013) για κακούργημα ή για πλημμέλημα της προηγούμενης περίπτωσης, έστω και αν το αδίκημα αυτό έχει παραγραφεί,

- ότι δεν έχουν στερηθεί λόγω καταδίκης τα πολιτικά τους δικαιώματα,

-ότι δεν τελούν υπό στερητική δικαστική συμπαράσταση (πλήρη ή μερική), υπό επικουρική δικαστική συμπαράσταση (πλήρη ή μερική) και υπό τις δυο αυτές καταστάσεις,

- ότι δεν έχουν απολυθεί από θέση δημόσιας υπηρεσίας ή Ο.Τ.Α. ή άλλου Νομικού Προσώπου του δημόσιου τομέα, λόγω επιβολής της πειθαρχικής ποινής της οριστικής παύσεως ή λόγω καταγγελίας της σύμβασης εργασίας για σπουδαίο λόγο, οφειλόμενο σε υπαιτιότητα τους, αν δεν παρέλθει πενταετία από την απόλυση,

-ότι έλαβαν γνώση των όρων της παρούσας πρόσκλησης εκδήλωσης ενδιαφέροντος, τους οποίους αποδέχονται όλους ανεπιφύλακτα και επιτρέπουν την πρόσβαση στα υποβληθέντα έγγραφα, σύμφωνα με την παρούσα πρόσκληση και την επεξεργασία των προσωπικών τους δεδομένων στο πλαίσιο της παρούσας,

-ότι δεν έχουν κάνει ψευδείς ή ανακριβείς δηλώσεις κατά την παροχή πληροφοριών που ζητούνται από την Αναθέτουσα Αρχή και ότι όλα τα προσκομιζόμενα έγγραφα είναι ακριβή αντίγραφα των πρωτοτύπων,

-ότι για την ανάληψη του έργου και την είσπραξη της αμοιβής δεν συντρέχει κανένα κώλυμα στο πρόσωπο τους και ότι σε αντίθετη περίπτωση θα φροντίσουν για την άρση κάθε κωλύματος για το σκοπό αυτό, εφόσον επιλεγούν,

-ότι παραιτούνται από κάθε δικαίωμα αποζημίωσής τους για τυχόν απόφαση της Αναθέτουσας Αρχής, που αφορά στην αναβολή ή στη ματαίωση του διαγωνισμού ή στη μη σύναψη της σύμβασης,

-την ακρίβεια των στοιχείων του βιογραφικού σημειώματος,

-τη χρονική διαθεσιμότητα καθ’ όλη τη διάρκεια του έργου,

-οι άνδρες την εκπλήρωση των στρατιωτικών τους υποχρεώσεων ή τη νόμιμη απαλλαγή από

αυτές.

*O Δήμος Φυλής έχει λάβει όλες τις απαραίτητες ενέργειες ώστε να είναι πλήρως* *συμμορφωμένος προς το σύνολο των διατάξεων του Γενικού Κανονισμού για την Προστασία* *Δεδομένων Ε.Ε. 2016/679 και της ισχύουσας εθνικής νομοθεσίας.*

*Ο σκοπός επεξεργασίας των προσωπικών δεδομένων των υποψηφίων είναι η πλήρωση των* *θέσεων τις οποίες αφορά η παρούσα πρόσκληση εκδήλωσης ενδιαφέροντος.*

*Πρόσβαση στα προσωπικά δεδομένα θα έχουν μόνο εξουσιοδοτημένα προς τούτο πρόσωπα για* *την εκπλήρωση του σκοπού για τον οποίον αυτά συλλέχθηκαν. Αποδέκτες των δεδομένων* *δύνανται να είναι και οι συνυποψήφιοι που μετέχουν στη διαδικασία και θα αιτηθούν πρόσβαση,* *επικαλούμενοι ειδικό έννομο συμφέρον.*

*Κάθε Υποκείμενο των Δεδομένων διατηρεί το δικαίωμα: α) να έχει πρόσβαση στο αρχείο όπου* *τηρούνται τα δεδομένα του, β) να αιτείται τη διαγραφή τους από το αρχείο του φορέα, όταν έχει* *παρέλθει το εκ του νόμου οριζόμενο διάστημα διατήρησης, και γ) να αιτείται τη διόρθωση των* *προσωπικών του δεδομένων, εφόσον έχουν παρεισφρήσει λάθη και ελλείψεις. Επίσης, έχει το* *δικαίωμα να προσφύγει στην Αρχή Προστασίας Δεδομένων Προσωπικού Χαρακτήρα* *(*[www.dpa.gr](http://www.dpa.gr/)*).*"

**ΑΞΙΟΛΟΓΗΣΗ ΑΙΤΗΣΕΩΝ**

Η αξιολόγηση των αιτήσεων εκδήλωσης ενδιαφέροντος θα πραγματοποιηθεί από Επιτροπή Αξιολόγησης που θα οριστεί για τον σκοπό αυτό από το αρμόδιο όργανο του Δήμου και θα γίνει σύμφωνα με τα απαιτούμενα και επιθυμητά προσόντα, όπως αναφέρονται στην παρούσα. Μετά την αξιολόγηση των αιτήσεων, οι υποψήφιοι που πληρούν τα τυπικά και ουσιαστικά προσόντα, μπορούν να κληθούν σε προσωπική συνέντευξη, σε ημερομηνία και ώρα που θα τους κοινοποιηθεί.

**ΣΥΝΑΨΗ ΣΥΜΒΑΣΗΣ – ΑΜΟΙΒΗ**

Ο Δήμος Φυλής θα προβεί στη σύναψη σύμβασης μίσθωσης έργου με τους επιλεγέντες υποψήφιους, οι οποίοι θα κληθούν να υπογράψουν σύμβαση μίσθωσης έργου. Οι επιλεγέντες υποψήφιοι οφείλουν να προσέλθουν για υπογραφή της σύμβασης εντός τριών (3) εργασίμων ημερών από την πρόσκλησή τους από το Δήμο.

Σε περίπτωση παραίτησης, οικειοθελούς αποχώρησης ή έκπτωσης του επιλεγέντος υποψηφίου ή πρόωρης λύσης της σύμβασης, δύναται να επιλεγεί ο επόμενος επικρατέστερος, βάσει των προσόντων του, υποψήφιος.

Η σύμβαση μίσθωσης έργου θα είναι ορισμένης χρονικής διάρκειας, από την ημερομηνία υπογραφής της σύμβασης από τον συμβαλλόμενο έως τη λήξη του έργου.

Σε περίπτωση χρονικής παράτασης του έργου, οι συμβάσεις παρατείνονται αυτοδίκαια χωρίς αναπροσαρμογή των όρων της σύμβασης και του οικονομικού αντικειμένου.

Σε περίπτωση που κάποιος αντισυμβαλλόμενος εκτελεί πλημμελώς τα καθήκοντά του σύμφωνα με τους όρους της πρόσκλησης ή της σύμβασής του, ο Δήμος Φυλής δύναται να αξιώσει τη λύση της σύμβασης αζημίως και να προβεί σε αντικατάστασή του με τον επικρατέστερο, βάσει των προσόντων του, υποψήφιο χωρίς περαιτέρω διαδικασία. Αντιστοίχως, αναπληρώνεται ο αντισυμβαλλόμενος που τυχόν αποχωρήσει πριν από τη λήξη της σύμβασης.

Το σύνολο του υλικού, των μετρήσεων, των αποτελεσμάτων και ό,τι άλλο μπορεί να προκύψει από την εργασία στο πλαίσιο των εν λόγω συμβάσεων μίσθωσης έργου, ανήκουν στον Δήμο Φυλής. Κατά τη λήξη της σύμβασης, ο αντισυμβαλλόμενος θα παραδώσει στο Δήμο κάθε έγγραφο και στοιχείο που έλαβε κατά τη διάρκεια στη σύμβασης. Ο αντισυμβαλλόμενος οφείλει να αντιμετωπίζει όλα τα στοιχεία και έγγραφα που λαμβάνει στο πλαίσιο της σύμβασης ως εμπιστευτικά και δεσμεύεται να μην τα γνωστοποιήσει σε τρίτους, να τα χρησιμοποιεί κατά τις εντολές και υποδείξεις του Δήμου για την υλοποίηση του έργου και να διατηρεί αυτά ασφαλή. Η υποχρέωση αυτή περί εμπιστευτικότητας διατηρείται και μετά τη λήξη της σύμβασης, για πέντε (5) έτη.

Τέλος, σε περίπτωση που για οποιονδήποτε λόγο διακοπεί η προβλεπόμενη για το έργο χρηματοδότηση, ο Δήμος Φυλής διατηρεί το δικαίωμα να διακόψει με δήλωση διακοπής και αζημίως την εκτέλεση των συμβάσεων μίσθωσης έργου

Η αμοιβή των αντισυμβαλλομένων καθορίζεται ως εξής :

**ΔΙΑΡΚΕΙΑ ΣΥΜΒΑΣΗΣ: 15 ΜΗΝΕΣ**

|  |  |  |  |  |  |  |
| --- | --- | --- | --- | --- | --- | --- |
| **ΤΙΤΛΟΣ**  | **ΔΙΑΡΚΕΙΑ ΑΠΑΣΧΟΛΗΣΗΣ****(15 ΜΗΝΕΣ)** | **ΣΥΝΟΛΙΚΟ ΠΟΣΟ ΣΥΜΒΑΣΗΣ** | **ΜΙΚΤΟ ΜΗΝΙΑΙΟ ΚΟΣΤΟΣ ΑΠΑΣΧΟΛΗΣΗΣ** | **ΚΑΘΑΡΟ ΠΛΗΡΩΤΕΟ** | **ΑΣΦ. ΕΙΣΦ. ΕΡΓΑΖΟΜΕΝΟΥ (1Η ΚΑΤΗΓΟΡ.)** | **ΚΑΘΑΡΟ ΠΛΗΡΩΤΕΟ (Μετά την Ασφ. Εισφ. Εργαζόμενου)** |
| **Συντονιστής Έργου (Project Coordinator)** | 1/4/2025-30/6/2026 | 24.000,00 € | 1.600,00 € | 1.032,26 € | 250,00 € | 782,26 € |
| **Συντονιστής Οικονομικών (Finance Coordinator)** | 1/4/2025-30/6/2026 | 24.000,00 € | 1.600,00 € | 1.032,26 € | 250,00 € | 782,26 € |
| **Συνεργάτης Επικοινωνίας (Communications Associate)** | 1/4/2025-30/6/2026 | 24.000,00 € | 1.600,00 € | 1.032,26 € | 250,00 € | 782,26 € |
| **Τεχνικός Συντονιστής (24.000,00 € Coordinator)** | 1/4/2025-30/6/2026 | 24.000,00 € | 1.600,00 € | 1.032,26 € | 250,00 € | 782,26 € |
| **Τεχνικός Συνεργάτης (Technical Associate)** | 1/4/2025-30/6/2026 | 24.000,00 € | 1.600,00 € | 1.032,26 € | 250,00 € | 782,26 € |
| **Τεχνικός Βοηθός (Technical Assistant)** | 1/4/2025-30/6/2026 | 24.000,00 € | 1.600,00 € | 1.032,26 € | 250,00 € | 782,26 € |

Οι ως άνω αμοιβές θα καταβάλλονται τμηματικά κατόπιν υποβολής εκθέσεων εργασιών από τους αντισυμβαλλόμενους.

Η παρούσα πρόσκληση εκδήλωσης ενδιαφέροντος, της οποίας αναπόσπαστο μέρος αποτελούν α. Η αίτηση Σ.Μ.Ε ΚΑΙ β. Η Υπεύθυνη Δήλωση αναρτάται

α) στο διαδικτυακό τόπο του προγράμματος «ΔΙΑΥΓΕΙΑ».

β) στο διαδικτυακό τόπο του Δήμου Φυλής ([www.fyli.gr](http://www.fyli.gr))

γ) Στον προορισμένο χώρο του Δημαρχείου Άνω Λιοσίων.

 **O ΔΗΜΑΡΧΟΣ**

 **ΧΡΗΣΤΟΣ ΣΠ. ΠΑΠΠΟΥΣ**